MUNICIPIUL SATU MARE

APARATUL DE SPECIALITATE AL PRIMARULUI

SERVICIUL JURIDIC

NR. 23502/20.04.2022

În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ,

formulăm:

RAPORT DE SPECIALITATE

la proiectul de hotărâre pentru aprobarea ajustării tarifelor privind serviciul pentru gestionarea câinilor fără stăpân din municipiul Satu Mare

Conform prevederilor art. art. 8 alin. (3) lit. b), alin. (4), (5), (6) din contractul de concesiune privind serviciul pentru gestionarea câinilor fără stăpân din municipiul Satu Mare nr. 34138 data 02.07.2019, Asociaţia Free Life are dreptul la ajustarea tarifelor pentru prestarea serviciului de gestionare a câinilor fără stăpân în Municipiul Satu Mare.

Prin cererea nr. 15648/16.03.2022, asociaţia a solicitat aprobarea ajustării preţurilor unitare din cadrul contractului de concesiune.

Sunt incidente şi prevederile:

- art. 8 alin. (3) lit. k) din Legea nr. 51/2006 a serviciilor comunitare de utilitați publice, cu modificările şi completările ulterioare („*În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu**:… k) aprobarea stabilirii, ajustării sau modificării preţurilor şi tarifelor, după caz, în condiţiile legii speciale, cu respectarea normelor metodologice/procedurilor elaborate şi aprobate de autorităţile de reglementare competente;”)*

- art. 19 lit. d) Ordonanța Guvernului nr. 71/2002 privind organizarea şi funcționarea serviciilor publice de administrare a domeniului public şi privat de interes local. *(„Cheltuielile curente pentru asigurarea funcţionării propriu-zise a serviciilor de administrare a domeniului public şi privat şi efectuării/prestării activităţilor edilitar-gospodăreşti specifice acestora, respectiv pentru întreţinerea, reabilitarea şi exploatarea infrastructurii edilitar-urbane aferente, se asigură prin încasarea de la utilizatori, pe baza tarifelor, preţurilor sau taxelor locale legal apro-bate, a unor sume reprezentând contravaloarea serviciilor furnizate/prestate sau prin alocaţii bugetare, cu respectarea următoarelor condiţii:…****d)****ajustarea periodică a preţurilor, tarifelor şi taxelor locale şi reflectarea corespunzătoare în nivelul acestora a influenţelor generate de majorarea în amonte a unor preţuri şi tarife”).*

- prevederile art. 129 alin. (1), alin. (2) lit. d), coroborate cu prevederile alin. (7) lit. n), art. 139 alin. (3), lit. g) şi art. 196 alin. (1) lit. a) din Ordonanţa de Urgenţă a Guvernului nr. 57/2019 privind Codul administrativ.

Cu privire la oportunitatea promovării proiectului de hotărâre, s-a pronunţat iniţiatorul prin referatul de aprobare, iar asupra chestiunilor de natură tehnică, Biroului Salubrizare, Protecția Mediului, Zone Verzi.

În consecinţă, proiectul de hotărâre pentru aprobarea ajustării tarifelor privind serviciul pentru gestionarea câinilor fără stăpân din municipiul Satu Mare, se înaintează Consiliului Local al municipiului Satu Mare cu propunere de aprobare.

ŞEF SERVICIU,

Bianca Laura Mustea

Red/dact. Bianca Mustea/ 3 ex.